คือผมมีอะไรกับแฟนช่วงต้นเดือนครับ ใส่ถุงป้องกันมีแล้วเสร็จข้างนอก แต่ตอนนี้ปจด.ยังไม่มาเลยครับ มีอาการเจ็บเต้านม ปวดท้องน้อย แบบนี้จะตั้งครรภ์ไหมครับ
สวัสดีค่ะ การมีเพศสัมพันธ์ โดยใส่ถุงยางอนามัย ร่วมกับการหลั่งนอก โอกาสในการตั้งครรภ์นั้นมีน้อยมาก อย่างไรก็ตาม หากประจำเดือนยังไม่มา แนะนำควรลองตรวจหาตั้งครรภ์ดูก่อน หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ส่วนอาการต่างๆ คือเจ็บเต้านม ปวดท้องน้อย ก็อาจเป็นอาการก่อนการมีประจำเดือนมาก็ได้ ดังนั้น หากตรวจไม่พบการตั้งครรภ์ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ